ICHI วิ่ง 3% โบรกฯเชียร์ “ซื้อ” มองผลงานปี 63 แจ่ม รับยอดขายสินค้าใหม่-กำไรลงทุนบ.ร่วม
ICHI วิ่ง 3% โบรกฯเชียร์ “ซื้อ” มองผลงานปี 63 แจ่ม รับยอดขายสินค้าใหม่-กำไรลงทุนบ.ร่วม
5 ต.ค. 2563

ผู้สื่อข่าวรายงานว่า ราคาหุ้น บริษัท อิชิตัน กรุ๊ป จำกัด (มหาชน) หรือ ICHI ณ เวลา 10.31 น. อยู่ที่ระดับ 12.20 บาท บวก 0.30 บาท หรือ 2.52% สูงสุดที่ระดับ 12.50 บาท ต่ำสุดที่ระดับ 12.10 บาท ด้วยมูลค่าการซื้อขาย 185.15 ล้านบาท

ด้านบล. ทิสโก้ จำกัด ระบุแนะนำ “ซื้อ” ราคาเป้าหมาย 11 บาท/หุ้น ประเมินจากผู้บริหารตั้งเป้ารายได้ปีนี้เพิ่มขึ้น 5% เทียบกับปีที่ผ่านมา และคาดกำไรปีนี้ไม่ต่ำกว่า 500 ล้านบาท แม้ว่าปีนี้จะได้รับผลกระทบ COVID-19 ทั้งในประเทศและส่งออกโดยเฉพาะในช่วงไตรมาส 2/63 ที่กระทบมากที่สุด แต่บริษัทคาดรายได้จะเพิ่มขึ้นในช่วงครึ่งปีหลังมากกว่าครึ่งปีแรกจาก
ทั้งนี้ สนับสนุนโดยการออกสินค้าใหม่ที่มีกระแสการเติบโตจากพฤติกรรมผู้บริโภคที่เปลี่ยนไปใส่ใจดูแลสุขภาพมากขึ้นหลังเกิด COVID-19  โดยจะออกสินค้าใหม่เครื่องดื่มเพื่อสุขภาพผสมวิตามินในครึ่งปีหลังนี้จำนวน 3 รายการได้แก่ อิชิตัน น้ำด่าง 8.5 หรือ “PH Plus 8.5” เริ่มจำหน่ายปลายเดือนมิ.ย.20, อิชิตัน วิตามิน วอร์เตอร์ ซี พลัส อี หรือ “C200” (ก.ย.20) และ อิชิตัน วิคซีซี หรือ “Vitt CC” (ต.ค.20) บริษัทตั้งเป้าหมายรายได้ช่วงครึ่งปีหลังนี้ที่ 400 ล้านบาท
อย่างไรก็ดี ฝ่ายวิจัยคาด ICHI จะมีกำไรสุทธิปี 2563 เติบโต 27% เทียบกับช่วงเดียวกันของปีก่อน อยู่ที่ 508 ล้านบาท และปี 2564 เติบโต 18% อยู่ที่ 599 ล้านบาท โดยหลักๆ มาจากรายได้ในส่วนสินค้าใหม่ที่คาดเพิ่มขึ้นส่งผลอัตรามาร์จิ้นที่เพิ่มขึ้นตามกำลังการผลิตที่สูงขึ้น  และบริษัทร่วมทุนในอินโดนีเซียเริ่มทำกำไร
โดยคาดรายได้ปี 2563-64 อยู่ที่ 5,423 ล้านบาท (+2% จากปีก่อน) และปีหน้าจะ +11% จากการออกสินค้าใหม่ไซด์เล็กขยายตลาด Traditional Trade มากขึ้น คาดรายได้ส่งออกปีนี้ลดลง -20% จากผลกระทบ COVID-19 แต่ปีหน้า +10% จากฐานต่ำและการนำสินค้าใหม่เข้าตลาด CLMV
ทั้งนี้ ยังคงคำแนะนำ “ซื้อ” จากโอกาสการเติบโตจากการปรับกลยุทธ์ธุรกิจให้เติบโตได้ ราคาเป้าหมายปี 2564 อยู่ที่ 11 บาท อ้างอิง PER เฉลี่ยตลาดที่ 24 เท่า ราคาหุ้นปัจจุบันซื้อขายอยู่ที่ PER21F ที่ 21 เท่า คาด Dividend Yield ที่ 3.7% ฐานะการเงินแข็งแกร่ง D/E 21F อยู่ที่ 0.3 เท่า